Nedtællingen til dette års Skagen Festival er godt i gang De første navne er nu offentliggjort, og festivalen siger velkommen til Rugsted & Kreutzfeldt & Band og velkommen tilbage til bl.a. Scrum, Hush, Tom Donovan, Tom Paxton, og Lis Sørensen. Også Lars Lilholt vil være at finde på årets plakat - i år i selskab med Copenhagen Drummers. Billetsalget online er endnu ikke sat i gang. Skagen Festival har i et stykke tid haft en officiel side på Facebook. - Vi vil rigtig gerne have mange flere brugere af denne gruppe, som giver mulighed for at dele festival-anekdoter, musikoplevelser, billeder og meget andet med hinanden.  Hele foråret vil vi trække lod hver gang vi runder 100 nye "synes godt om"ere blandt gruppens medlemmer og uddele en lille gave: Jubilæumsbogen "Skagen Festival gennem 40 år", udtaler arrangørerne bag festivalen.

Referat:
Rugsted & Kreutzfeld, Tom Donovan, Tom Paxton og Hush er bare nogle af de navne som Skagen Festival har offentliggjort til dette års festival.